דף בית חדשות פטנטים מוזיקה גיבסון תובעת את מפיצות ויוצרות המשחקים "Guitar Hero" ו-"Rock Band"
חברת Gibson Guitar הגישה תביעת הפרת פטנט נגד MTV, Harmonix ו- Electronic Arts הנוגעת למשחקים הפופלריים "Rock Band" ו-"Guitar Hero".
התביעה מתקשרת לפטנט המעורב בתביעה אחרת אשר הוגשה על ידי גיבסון נגד מפיצים שונים של המשחק "Guitar Hero" וביניהם חברת Activision.
לטענת גיבסון, המשחקים, אשר משתמשים בבקר בצורת גיטרה על מנת לנגן תווים המוצגים על המסך, מפרים פטנט של החברה משנת 1999 הנוגע לטכנולוגיה הנועדה לדמות ביצועים מוזיקליים.
סדרת "Guitar Hero", אשר פותחה על ידי Harmonix ונרכשה מאוחר יותר על ידי MTV, מכרה למעלה מ-14 מיליון עותקים בצפון אמריקה, והרוויחה למעלה ממיליארד דולר. המשחק "Rock Band", אשר מופץ על ידי חברת Electronic Arts, הינו המתחרה הטרי של "Guitar Hero".
חברת Harmonix הצהירה בתגובה כי "התביעה הינה משוללת יסוד לחלוטין ואנו מתכוונים להתגונן בתקיפות".
בנובמבר האחרון דיווחנו כי הלהקה Romantics תבעה את מפיצת משחק הוידאו "Guitar Hero", בטענה שהמשחק מפר זכויות יוצרים של הלהקה, בהשמעת שיר הדומה באופן מפתיע ביותר לשיר "What I Like About You".
התביעה הוגשה נגד חברת Activision, בבית המשפט המחוזי בדטרויט, בבקשה לסעד כספי. כמו כן, הלהקה מעוניינת לקבל צו נגד המשחק, אשר יגרום להורדת המשחק מהמדפים. השיר נשוא התביעה הינו אחד מ-30 שירים המהווים את פסקול המשחק הפלייסטיישן, Guitar Hero Encore: Rocks the 80s.
לטענת עורכי הדין של להקת ה-Romantics, זכויות היוצרים אינן הנושא העיקרי. עורכי הדין מציינים כי חברת Activision קיבלה אישור להקליט גרסת כיסוי לשיר What I Like About You. אלא, שבכך ש-Activision הקליטה גרסת כיסוי כה דומה למקור, החברה הפרה את זכותה של הלהקה לתדמית ודמיון משלה.